باگھ (ناول)

باگھ عبد اللہ حسین کا ناول ہے جو 1982ء میں شائع ہوا۔ باگھ کا موضوع 1965ء کی پاکستان اور بھارت کے درمیان جنگ اور اس کا پس منظر کشمیر میں ہونے والی کارروائیوں سے متعلق ہے۔ اس ناول میں مصنف نے فوجی آمریت اور تھانہ کلچر سے متعلق وضاحت سے بیان کیا ہے۔ عام آدمی کو انجانے خوف میں مبتلا رکھنے کو وضاحت سے موضوع کا حصہ بنایا گیا ہے۔ معاشرے میں ہونے والی نا انصافیوں کو کھل کر سامنے لایا گیا۔ مصنف بر صغیر کی تاریخ کے اہم دور کے عہد میں موجود تھے۔ ہندوستان کی تقسیم، فسادات، سیاسی و سماجی حالات، تحریک آزادی اور مہاجرت کے مسائل وغیرہ نے مصنف کا تخلیقی منظر نامہ تشکیل دیا۔ ناول کے موضوع پر ممتاز احمد خاں لکھتے ہیں: 
 خلاصہ 
ناول کا مرکزی کردار اسد ساری زندگی خود کو جبر سے آزاد کروانا چاہتا ہے۔ اسد کا والد ایک شکاری بندہ ہے اور اپنے بیٹے کو بھی شکار سکھا دیتا ہے۔ اسد شیر کا شکار کرنا چاہتا ہے۔ اسد کی پیدائش کے بعد اسد کا والد فوت ہو جاتا ہے۔ اسد والد کی وفات کے بعد اپنے چچا کے گھر رہنے لگ جاتا ہے۔ چچا کے گھر میں بھی اسد کو کوئی خاص محبت اور توجہ نہیں ملتی۔ اسی دوران اسد سانس کی بیماری میں مبتلا ہو جاتا ہے اور پاس کے ایک گاؤں میں حکیم سے اپنا علاج شروع کروا دیتا ہے۔ علاج کے دوران ہی اسد کو حکیم کی بیٹی یاسمین سے محبت ہو جاتی ہے اور آہستہ آہستہ اسد حکیم کا اعتماد حاصل کرنے میں کامیاب ہو جاتا ہے اور حکیم کے گھر میں ہی رہنے لگ جاتا ہے۔

ایک دن حکیم صاحب کو قتل کر دیا جاتا ہے اور اس قتل کا ناول کے آخر تک بھی پتا نہیں چلتا ہے۔ اسد اس قتل کے شک میں گرفتار ہوتا ہے، گرفتاری کے دوران اسد مختلف طرح کی مشکلات کا سامنا کرتا ہے۔ ایک دن اسد کو ذو الفقار ایک جاسوس جو خود کو آرمی کی کسی خفیہ ایجنسی کارکن بتاتا ہے، وہ نکال کر لے جاتا ہے۔

اسد اپنی سانس کی بیماری کی دوا لینے ذو الفقار کے ساتھ سرحد پار جاتا ہے جہاں پر کچھ دن کے قیام کے دوران وہ بہت حیران کن مشاہدہ کرتا ہے۔ اس کے سامنے کسی تنظیم کے بندے آرمی کی گاڑیوں اور ٹرکوں وغیرہ پر گولیوں اور بموں سے حملہ کرتے ہیں۔ اس کے بعد اسد اپنے علاقے میں واپس جانے میں کامیاب ہو جاتا ہے اور یاسمین کے ساتھ خوشی خوشی زندگی گزارنے لگ جاتا ہے۔

 حوالہ جات 

زمرہ:اردو فکشن
زمرہ:اردو ناول
زمرہ:پاکستان میں 1982ء
زمرہ:پاکستانی فکشن
زمرہ:عبد اللہ حسین کے ناول
زمرہ:1960ء کی دہائی میں سیٹ ناول
زمرہ:1982ء کے ناول